Choliqushi (film, 1966). Choliqushi — 1966-yilda suratga olingan turk filmi. Ushbu film 1922-yilda Reshat Nuri Guntekin tomonidan chop etilgan xuddi shu nomdagi roman asosida suratga olingan boʻlib, ssenariysi Usmon F. Seden tomonidan kino uchun moslashtirilib qayta yozilgan va shu asosida ushbu qora va oq film sahna yuzini koʻrgan. Filmning operatori — Kenan Kurt. Juda katta aktyorlik ishtirokidagi filmda bosh rollarni Turkan Shoray, Kartal Tibet, Parla Shenol, Kadir Savun va Zeynep Değirmenciogʻlu ijro etgan. Syujeti. Bolalik davrida onasidan ayrilgan Ferideni(Turkan Shoray) xolasi oʻz tarbiyasiga oladi. Feride otasiniiofitser boʻlgani sababli kamdan kam ko‘radi. Bir muncha vaqt taʼtilda boʻlgan otasi uni fransuz qizlari oʻqiydigan Dame de Sion maktab-internatiga beradi. U yerda shoʻxligi bilan tanilgan, daraxtlardan tushmaydigan Feridega „Choliqushi“ laqabini qoʻyishadi. Yillar oʻtib Feride ulgʻayadi. latofatli boʻlib ulgʻaygan qiz xolasining kelishgan oʻgʻli Kamronni (Kartal Tibet) sevib qoladi. Ayni paytda Kamron ham uni yoqtirar, uchrashish maqsadida maktabiga tez-tez tashrif buyurar edi. Ishqiy munosabat kattalashib, ular unashtirilishadii. Lekin toʻyga oz qolgan vaqtda Feride orada boshqa ayol bor degan yolgʻonlarga ishonib, uydan qochib vazirlikka murojaat qiladi va Istanbuldan uzoqroqqa oʻqituvchilik qilishni soʻraydi. U urushdan qashshoq qolgan Anadoludagi qishloqda dars bera boshlaydi. Asar davomida muallima Feridening iztiroblari, qiyinchiliklari tasvirlanadi.